पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के चलते मौतों का आंकड़ा बढ़ता जा रहा है तो वहीं जलालाबाद के श्मशानघाट में आज एक दिन में 7 संस्कार होने के कारण वहां पर अग्नि कुंड कम पड़ गए और वहां पर अलग से कुंडों की व्यवस्था करके शवों का अंतिम संस्कार किया गया। जानकारी के अनुसार 3 मई को जलालाबाद में 7 लोगों के अंतिम संस्कार हुए जिसमें 3 कोरोना महामारी से संक्रमित थे। जलालाबाद के श्मशानघाट में कुल 8 कुंड हैं और इसमें 3 कुंड पहले ही भरे पड़े थे और 3 मई सोमवार को 7 लोगों के अंतिम संस्कार हुए।
जिसमें बचे 5 कुंडों में ही अंतिम संस्कार हुए जबकि 2 अन्य लोगों के अंतिम संस्कारों के लिए वहां पर अलग से अस्थायी रूप से व्यवस्था करनी पड़ी। उधर अंतिम संस्कार ज्यादा होने से शिवपुरी में शव यात्रा के लिए आने वाले लोगों को भी अपनी बारी का इंतजार करना पड़ा क्योंकि कोविड-19 के चलते शिवपुरी कमेटी ने अंतिम संस्कार के अलग-अलग समय दिए गए ताकि भीड़ ज्यादा इकट्ठी न हो और कोविड नियमों का पालन हो सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn